Su 7.12. klo 15 Lasten kauneimmat joululaulut Isonkyrön pääkirkossa. Jouluisia puuhapisteitä klo 14-15 seurakuntatalolla kirkon vieressä. Mukana lapsikuoro Laurius. Ti 9.12. klo 16 Kauneimmat joululaulut Cafe & bakery Kyröön paakarissa. TIlaisuuden aikana kahvilassa jouluisia herkkuja tarjoushintaan, mm. torttukahvit ja riisipuuroa ja soppaa. Su 14.12. klo 18 Kauneimmat joululaulut Isonkyrön pääkirkossa. Mukana kirkkokuoro ja partiolaisia. TIlaisuuksissa kerätään vapaaehtoinen kolehti maailma lasten hyväksi Lähetysseuran kautta.
Purmojärven kyläyhdistys ry:n järjestämä joulutapahtuma, jossa vierailee Korvatunturin joulupukki jolle voi käydä kertomassa lahjatoiveet. Lapsille ponitalutusta ja tonttupolku, josta voit löytää yllätyksen. Joulumusiikkia ja glögiä/mehua piparin kera. Myynnissä arpoja (vain käteinen).
E-P_kalenteri_Itsenäisyyspäivän etkot (1).png
Kulttuuriyhdistys Karikko ry:n Itsenäisyyspäivän etkot on lämminhenkinen ja rento tapahtuma, jossa virittäydytään itsenäisyyspäivän tunnelmiin. Tapahtumassa palkitaan Lappajärven Ryhtinuori, Kunnon kuntalainen ja jaetaan kunnan Kulttuuripalkinto 2025. Illan aikana nautitaan tanssi- ja musiikkiesityksistä ja ilta päättyy juhlallisesti yhdessä laulettuun Maamme-lauluun. Tapahtuma alkaa kello 18.30 kahvituksella Kivitippu Resortissa. Tapahtumassa mukana Itäkylän miehet ja Tanssisiskot. Illan järjestää Kulttuuriyhdistys Karikko ry yhteistyössä Lappajärven kunnan kanssa. Tervetuloa aloittamaan itsenäisyyden juhlinta Karikon kanssa. Tapahtumaan on vapaa pääsy. Ennen etkoja Kivitipun ravintolasalissa on LaVen Kunnonjuhla klo 17.30–18.30 ja tilaisuuksien välissä klo 18.30–19.00 tarjolla on kahvia, glögiä, mehua ja pipareita. Ilta kannattaa siis aloittaa Kunnonjuhlalla, nautiskella välissä virvokkeita ja jäädä vielä lopuksi nauttimaan tanssi- ja musiikkiesityksistä sekä juhlistamaan illan aikana palkittuja. Itsenäisyyspäivän etkot sai alkunsa vuonna 2021 Taide- ja kulttuurikeskus Onnintupa-hankkeen myötä. Kahtena peräkkäisenä vuonna Onnintuvalla järjestetyssä tapahtumassa kuultiin musiikkia ja runoja, nähtiin tulishow, tanssiesitys ja kynttiläperformanssi. Vuonna 2023 Lappajärven kunnan järjestämässä tapahtumassa hotelli Kivitipussa kuultiin runoja ja muisteluita. Vuonna 2024 tilaisuutta juhlittiin Aquarius Resortissa ja ohjelmassa kuultiin suomalaista musiikkia Karikon esittämänä. Etkoilla julkistetaan Lappajärven kunnan kuluvan vuoden kulttuuripalkinnon saaja ja juhlitaan palkinnon saajaa ansiokkaasta toiminnasta.
Rennossa tapahtumassa jaetaan Lappajärven kunnan Kulttuuripalkinto 2025 ja palkitaan Kunnon kuntalainen
AUTA LASTA, AUTA PERHETTÄ -keräys lauantaina 29.11.2025 klo 11-16 seuraavissa marketeissa: Citymarket Ideapark, Minimani Seinäjoki, Prisma Hyllykallio, S-market Peräseinäjoki ja Sopuraha Ole sinäkin mukana auttamassa avun tarpeessa olevia seinäjokelaisia lapsiperheitä. Osta jokin hyvin säilyvä tuote, se voi olla esim. kahvia, teetä, riisiä, piparia, suklaata, hygieniatuote, kynttiläpaketti tai makeisia. Kaupassa käydessäsi tee lahjoitus keräyspisteeseen. Yksi pienikin tuote antaa suuren ilon apua tarvitseville. Seinäjoen lionsklubit auttavat vapaaehtoisvoimin avun tarpeessa olevia. Näin joulun alla muistamme lähialueemme lapsiperheitä. Seinäjoen evankelis-luterilaisen seurakunnan diakoniatyön Ruokapankki jakaa keräyksen tuoton apua tarvitseville.
Auta lasta, Auta perhettä -keräys Seinäjoella
Auta lasta, Auta perhettä -keräys Seinäjoella la 29.11. klo 11-16
Avataan yhdessä joulu Jurvaan. Luvassa poniajelua, joulupukin vierailu, koululaisten joulukaraoke, myyjiä sekä muutama puhuja.
Musiikintäyteiset Elämäni Biisi -illat lähtee kiertueelle! Ensi keväänä rakastetun Elämäni Biisin -viihdeohjelman kreikkalainen perhe lähtee konserttisalikiertueelle. Kiertue starttaa Helsingin Finlandia-talolta ystävänpäivänä, lauantaina 14. helmikuuta 2026. Palkitun Elämäni Biisi -viihdeohjelman seitsemäs kausi alkaa 13.9.2025. Ohjelma nähdään lauantai-iltaisin suorina lähetyksinä Tampereen Mediapoliksesta. Ohjelman vieraina nähdään kiinnostavia ihmisiä elämän eri aloilta. Jokainen vieras tuo lähetykseen oman elämänsä biisin. Vieraiden tehtävänä on yrittää arvailla, kuka minkäkin kappaleen valitsi. Kaikki kappaleet kuullaan livenä Kalle Torniaisen luotsaaman bändin ja tähtisolistien esittäminä. Ohjelmaa emännöi Katja Ståhl Keväällä 2026 Elämäni Biisi illoista päästään nauttimaan myös konserttisaleissa ympäri Suomen. TV-lähetykset ovat olleet kerta toisensa jälkeen loppuunmyytyjä. Kiertuetta on pitkään toivottu ja nyt se vihdoin toteutuu. Konserteissa nähdään ohjelmasta tuttuja tähtiartisteja Kalle Torniaisen Elämäni Biisi -bändin säestämänä. Konsertit juontaa ja emännöi tuttuun tapaan Katja Ståhl. Konserteissa esiintyvät artistit sekä konserttipaikat julkaistaan lähiaikoina. Keväällä vietetään Elämäni Biisi -iltoja kiehtovien tarinoiden ja hyvän musiikin parissa!
Keväällä 2026 Elämäni Biisi illoista päästään nauttimaan myös konserttisaleissa ympäri Suomen.
{"fi":"Varaa myyntipaikka Johannalta viestillä 0400549714","sv":"","en":""}
Alastaipaleen kylätalossa järjestetään Joulumyyjäiset sunnuntaina 14.12.2025 klo 11:00-12:30. Myynnissä tulee olemaan ainakin erilaisia käsitöitä, koruja, mehiläisvahakynttilöitä, hunajaa, EkoElsa-tuotteita ja kahvipusseja. Monenlaisia makeita leipomuksia, joululimppuja, punajuurikuutioita, sinappia ja joululaatikoita on myös tarjolla. Myyntipaikat ovat ilmaisia ja sellaisen voi varata tekstiviestillä / WhatsAppilla Johanna Kankaanpäältä numerosta 0400549714. Voit tehdä myyjäisiin ennakkotilauksen kananmunista. Ylihärmästä suoraan tilalta tulevia laadukkaita munia saa 30 kappaleen kennoissa. Yhden kennollisen hinta on 9 euroa ja se maksetaan Alastaipaleen kyläseuralle noudettaessa käteisellä tai MobilePayllä. Lähetä ennakkotilauksesi Paula Leinolle WhatsApp- tai tekstiviestinä numeroon 0408350152 viimeistään 9.12. Myös juureksia voi ennakkotilata myyjäisistä noudettaviksi. Ahokkaan tilalta Peränteeltä tulevia juureksia on saatavilla seuraavasti: Porkkana 2,50€/kg 🥕 7€/3kg 🥕11€/5kg Lanttu 2€/kg Kaskinauris 2€/kg Palsternakka 4,50€/kg Punajuuri 3€/kg Pikkupunajuuri 2€/kg (kokonaisena keitettäväksi ja säilöttäväksi, halkaisija 3-4 cm) Maksu käteisellä noudettaessa. Lähetä ennakkotilauksesi Raili Hömmölle WhatsApp- tai tekstiviestinä numeroon 0407697464 viimeistään 11.12. Kyläseura pitää tapahtumassa myös kahviota, jossa on tarjolla kahvia, mehua ja kääretorttua. Maksutapoina käyvät käteinen ja MobilePay. Tapahtuma on osa Suomen Kylien valtakunnallista Avoimet Joulukylät -tapahtumasarjaa. Tervetuloa myymään tai ostoksille!
Hinnasto löytyy liittennä tapahtumasta sekä nettisivuiltamme hmvy.fi
Sunnuntaina 30.11. Joulupukki on valinnut menopelikseen legendaariset 1950-luvun Dm7-dieselmoottorivaunut, eli "Lättähatut". Lättähatut tekevät päivän aikana kaksi edestakaista matkaa Seinäjoelta Härmään ja takaisin, pysähtyen matkalla Lapualla ja Kauhavalla. Joulupukki kiertää matkan aikana junassa kuuntelemassa mm. lahjatoiveita, ja jakamassa suklaakonvehteja. Matka lättähatulla on aikamatka 1950-luvun junamatkustamiseen, ja sopii kaikille vauvasta vaariin! Junassa on lämmitys, valaistus ja WC, joten mukavuudesta ei tarvitse tinkiä! Lippuja myydään junassa sekä mahdollisuuksien mukaan laiturilla ennen junan lähtöaikaa. Maksu tapahtuu kortilla, myös käteinen hyväksytään. Paikkavarauksia ei ole, joten suosittelemme saapumaan asemalle hyvissä ajoin. Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin Kookkaat matkatavarat, kuten esimerkiksi lastenvaunut kulkevat maksutta junan matkatavaraosastossa. Tervetuloa nostalgiselle matkalle!
Joulupukin Lättähattu-museojunat Seinäjoki- Härmä
Nostalgiset Lättähattu-moottorijunat liikennöivät Seinäjoen ja härmän välillä sunnuntaina 30.11
Black and Beige Elegant Simple Flower Circle Logo.jpeg
Avajaiset ti 25.11.2025 klo 12-18 glögitarjoilu Avoinna aatonaattoon saakka ti-la klo 12-18 su 12-16 Jurvan joulunavausiltana pe 28.11. Klo 12-20
Paikallisten käsityöntekijöiden ja tuottajien jouluinen kauppa
Aikuiset 10 e, lapset alle 12 v. 6 e, lapset alle 2 v. ilmaiseksi
Trampoliinivoimistelun huumaa Seinäjoella! 💥 Nämä kilpailut ovat ihka ensimmäiset trampoliinivoimistelun luokkakilpailut Seinäjoella! Kilpailuissa näemme myös EM- karsintoihin osallistuvia voimistelijoita! 🤩 Osta liput itsellesi ja kaverillesi tiketistä: https://www.tiketti.fi/trampoliinivoimistelun-luokkakilpailut-em-naytto-nurmohalli-lippuja/113543 Kilpailuja koskevat aikataulut ovat nyt myös julkaistu! Näet kaikki kilpailua koskevat tiedot Kisanetistä 🏁 Www.kisanet.fi 🩵 Tule mukaan kokemaan ja seuraamaan luokkakilpailuja Nurmohallille lauantaina 29.11.2025!🤸‍♂️ 📍Tapahtumapaikka: NurmoHalli, Seinäjoki 📅 Päivämäärä: 29.11.2025 🎟️Liput tiketistä ➡️ hakuun Seinäjoen voimistelijat 🔍: Tapahtuman infot ➡️ www.kisanet.fi
Trampoliinivoimistelun luokkakilpailut ja EM-näyttökisat Nurmohallilla
TAPIO HIRVONEN NÄYTTELY : ”AIKAIKKUNA” KUORTANEEN KIRJASTOSSA 1.-31.11. 2025 TAUSTAA NÄYTTELYN TEEMASTA TÄMÄN NÄYTTELYN TÖIDEN POHJA-AJATUKSENA ON OLLUT JO AIEMMIN MAALATTUJEN JA OSITTAIN MUUALLA ESILLÄ OLLEIDEN TÖIDEN UUDELLEEN KÄSITTELY. TAVOITE ON OLLUT RAKENTAA VALMIIN MAALAUKSEN PÄÄLLE TOINEN NÄKEMYS HYÖDYNTÄEN POHJALLA OLEVAA VÄRI-JA MUOTOMAAILMAA NIIN, ETTÄ MOLEMMAT VAIHEET SAAVAT OLLA REILUSTI ESILLÄ JA NÄKYVISSÄ. IDEANA ON AJAN KULUSTA AIHEUTUVA ”MUUTOS” JOKA VOIDAAN HAVAITA. TUOREEMMAN KERROKSEN LOPULLINEN TEEMA KEHITTYI MAALAUSVAIHEEN AIKANA VAIHEITTAIN. LOPULTA KÄSILLÄ OLI SARJA. AJATUS ERILAISTEN SIIVEKKÄIDEN JA JÄNIKSEN TUOMISESTA OSITTAIN ABSTRAKTIIN MAISEMAAN TUNTUI KIEHTOVALTA. NÄIN OLIN SAANUT RAKENNETTUA IKÄÄNKUIN PIENIMUOTOISIA TARINOITA. HALUAN TAITEESSANI LIIKKUA ESITTÄVÄN JA EI-ESITTÄVÄN VÄLILLÄ. VALUVA MAALI YLHÄÄLTÄ ALAS KUVAA JATKUVAA MUUTOSTA JA SITÄ KUINKA TULKINTA YMPÄRISTÖSTÄ VOI MUUTTUA HETKESSÄ TOISENLAISEKSI. IKÄÄNKUIN REPALEISEKSI KANKAAKSI KAIKEN JO OLEMASSA OLEVAN PÄÄLLE. TILANTEESEEN TULLEET ELÄINHAHMOT TOIMIVAT ERÄÄNLAISINA KERTOJINA , ”TODISTAJINA” JA HAVAINTOJEN TEKIJÖINÄ KAIKESTA. VAIKUTELMA ON EPÄTODELLINEN JA HÄMMENTÄVÄ. TÖISSÄ ESIINTYVILLÄ ELÄIMILLÄ ON MYÖS SYMBOLINEN MERKITYS, JOTKA KATSOJA VOI ITSE LIITTÄÄ HALUAMIINSA KERTOMUKSIIN. OLEMME NÄHNEET UUTISKUVIA MISSÄ ELINYMPÄRISTÖÖN ON KOHDISTUNUT ÄKILLINEN TAI HITAASTI EDENNYT MUUTOS JA MITEN JOIDENKIN ELÄINTEN REVIIRI ON KENTIES KAPEUTUNUT TAI HÄVINNYT KOKONAAN. JOS MUUTOKSET ELINYMPÄRISTÖSSÄ AIHEUTTAVAT IHMISISSÄ HÄMMENNYSTÄ, NIIN MIKÄ MAHTAA OLLA TILANNE ELÄINTEN KOHDALLA? NÄYTTELYN TOINEN TEEMA KULKEE UNEN JA ALITAJUNNAN MAAILMASSA. TAITEESSA ELÄIMET OVAT EDELLEEN SUOSITTUJA AIHEITA. MONESTA KANSANPERINTEESTÄ LÖYTYY RUNSAASTI KUVAUKSIA ERI ELÄIMISTÄ, JOTKA OVAT TOIMINEET ERÄÄNLAISINA ”VIESTINTUOJINA” JA APULAISINA. LENTÄMISEEN LIITETÄÄN VAPAUDEN TUNNE JA UNENNÄKIJÄ VOI LIIHOTTAA UNESSA KUIN KOTKA TAI LEPATELLA KEVYESTI KEDOLLA KUIN PERHONEN. JOSKUS TAAS UNEN PÄÄSTÄ ON VAIKEA SAADA KIINNI JA YÖ VOI MUUTTUA LEVOTTOMAKSI PAINAJAISEKSI. HALUAN LOPUKSI ANTAA KATSOJALLE TÄYDEN VAPAUDEN TULKITA TEOKSIA OMISTA MIELIKUVISTAAN KÄSIN.
Tapio Hirvosen "Aikaikkuna" -taidenäyttely
Kuortaneen kirjastossa marraskuun ajan esillä Tapio Hirvosen näyttely "Aikaikkuna", tervetuloa!
Tänä vuonna Joulumaan toteuttaa kesätaitelija Minttu Saarinen. Osana Joulumaata kuullaan Tatu Sunnarin säveltämä äänimaisemateos. Joulumaassa voit pysähtyä ja rauhoittua joulukiireiden keskellä sekä tietysti fiilistellä joulua ja halutessasi osallistua oheisohjelmaan! Joulumaa on avoinna Kauhavan pääkirjaston aukioloaikoina 01.12.2025 - 07.01.2026. Tarkasta aukioloajat osoitteesta: https://kauhava.fi/vapaa_aika/kirjasto/aukioloajat-ja-yhteystiedot/ Joulumaan oheisohjelma (lisäykset mahdollisia): 01.12. Avajaiset klo 18.00 - 20.00. (Seurakunta lukemassa jouluevankeliumia, tarjolla glögiä, kahvia ja pipareita) 02.12. Jouluinen työpaja päiväkotilaisille klo 09.30 10.12. Yhteislaulutuokio klo 17.00, laulattajana Mika Peltoniemi 17.12. Satutunti klo 09.30 Tarkasta mahdolliset oheisohjelman lisäykset tai muutokset osoitteesta www.kauhava.fi/galleria-kaari
Galleria Kaari muuttuu jälleen joulunajaksi Joulumaaksi
Jäsenet 10€, muut 15€ (korttimaksu/käteinen)
{"fi":"Ei ennakkoilmoittautumista","sv":"","en":""}
Maailmankaikkeus on kuin neutraali peili. Karma on energeettinen maailmankaikkeudellinen mekanismi joka toimii “valinta luo seurauksen” -periaatteella. Karman perusperiaate on yksinkertainen: mitä lähetät itsesi ulkopuolelle, tulee sinulle takaisin. Karma on sielun oppimistyökalu, ja autamme toisiamme tässä oppimiskokemuksessa, mutta se on myös manifestoimisen työkalu. Johanna on perehtynyt Akaasisiin Aikakirjoihin, karmaan, sielunsopimuksiin ja sieluntehtäviin täällä maan päällä. Johannalle voi varata 30 min/60 € aikoja yksityisistuntoon 8.12. ennen luentoa. Varaukset sähköpostitse sielunsilmin@gmail.com. Teetarjoilu alkaa klo 17-. Tulethan ajoissa paikalle. Lämpimästi tervetuloa! :)
Karma - sielun työväline/Johanna pääkkönen
Lakeuden henkinen seura järjestää luennon/meediotilaisuuden
Osana Kalevan Navetan itsenäisyyspäivän etkoja kuullaan kahden Taideyliopiston alumnin Anne-Mari Kivimäen sekä Silja Palomäen soivat luennot. Tapahtuma järjestetään Kalevan Navetan soittotila Kammiossa. Klo 17-17.45 Soiva luento: Silja Palomäki: Talvitie Klo 18-18.45 Soiva luento: Anne-Mari Kivimäki: Kotiin – muistoja ja lauluja Anne-Mari Kivimäki: Kotiin – muistoja ja lauluja Säveltäjä, tutkiva muusikko Anne-Mari Kivimäki yhdistää luennolla Karjalan tanssimaat ja oman eteläpohjalaisen sukunsa tarinat. Soiton lomassa hän kertoo toimittamastaan Kotiin – muistoja ja lauluja -kirjasta. Kivimäki sävelsi ja äänisuunnitteli musiikin evakkoteemaiseen Kotiin – Karjalan kaikuja ja kuvia -näyttelyyn, joka oli esillä Lahden historiallisessa museossa 2024-2025. Näyttelyn yhteydessä julkaistun Kotiin-kirjan pohjana toimi Jaakkimasta Etelä-Pohjanmaalle, Isojoelle sodan takia muuttaneen, Kivimäen isotädin puolison 1944-1945 kirjoittamat värssyvihkot. Kivimäki sai vihkot tutkittavaksi Isojoella asuvalta 98-vuotiaalta isoäidiltään. Kotiin-sarja täydentyi helmikuun alussa 2025, kun Kivimäki julkaisi hyvän vastaanoton saaneen Kotiin-albumin. Anne-Mari Kivimäki on kysytty esiintyjä, joka voitti Vuoden artisti -palkinnon Suomen ensimmäisessä Etnogaalassa 2017. Hänen Lakkautettu kylä -konserttinsa on kerännyt ylistäviä viiden tähden arvioita ja Lakkautettu kylä -albumi on saanut palkintoja ja ehdokkuuksia niin Suomessa kuin Saksassa. Vuonna 2025 Kivimäki sai Karjalan Liitolta Elmi Tsokkisen mitalin ansiokkaasta karjalaisen kulttuuriperinnön eteen tehdystä työstä. Silja Palomäki: Talvitie Silja Palomäki on tutkinut pro gradu työssään eteläpohjalaista kansanlauluperinnettä. Palomäki keskittyi Kauhajoen Nummijärven seutuun ja siellä ansiokkaasti kansanlauluja keränneen Kerttu Talvitien (1912–1989) laulustoon. Talvitie on laulanut kansanperinteen arkistoon pitkälti toista tuhatta eteläpohjalaista laulua 1970- luvun aikana. Lisäksi Talvitie kertoo 1900-luvun alun elämästä pienessä eteläpohjalaisessa kylässä. Palomäki on käyttänyt tätä materiaalia tulevan sooloalbuminsa lähteenä.⁣ Ensimmäinen single ”Se kolmas” keväällä 2026 julkaistavalta albumilta ilmestyi lokakuussa 2025. ⁣ Silja Palomäki on eteläpohjalaislähtöinen Tampereella asuva muusikko ja toiminnanjohtaja. Hän on valmistunut Taideyliopiston Sibelius-Akatemiasta musiikin maisteriksi (MuM) vuonna 2016.⁣ Tapahtuma on kaikille avoin ja maksuton, tervetuloa!
Soi­va luen­to: Anne-Mari Ki­vi­mä­ki & Sil­ja Pa­lo­mä­ki
Anne-Mari Kivimäen sekä Silja Palomäen soivat luennot osana Kalevan Navetan itsenäisyyspäivän etkoja.
Mitä on tekoäly? Miten tekoäly ja pelit liittyvät toisiinsa? Miten tekoälyn avulla voidaan toteuttaa omia ideoita? Entä vaikuttaa omaan kotikaupunkiin? Taideyliopiston Seinäjoen yksikön järjestämässä Siltama-tapahtumassa tutustutaan tekoälyn mahdollisuuksiin omien ideoiden toteuttamisessa. Paikalla tekoälyasiantuntija Jussi Rasku. Tule ja kysy mitän vain – asiantuntija vastaa. Osallistujat pääsevät myös yhdessä ideoimaan tekoälyn avulla yhdessä pelin. Mitä? Tapahtuma tekoälystä kiinnostuneille nuorille Missä? JOJO, Seinäjoki Milloin? Keskiviikkona 3.12. klo 15-17 Tapahtuma on kaikille avoin ja maksuton. Tervetuloa! Tapahtuman järjestäjänä toimii Taideyliopiston Seinäjoen yksikkö ja rahoittajana Seinäjoen yliopistokeskus. Tapahtuma on osa hanketta, jossa toteutetaan vaihtuvateemaisia (s)iltamia, jossa keskiössä ovat sillanylitykset tieteen ja taiteen välillä.
Tapahtumassa tutustutaan tekoälyn mahdollisuuksiin omien ideoiden ja pelien toteuttamisessa.
Eepee kalenterin kuva perheliikunnasta.png
heidi.ala-hynnila@kurikka.fi ja maija.keto@kurikka.fi
{"fi":"Ei ennakkovarausta","sv":"","en":""}
Avoin päiväkoti Sopeva ja Kurikan liikuntatoimi
Kurikan liikuntatoimi ja Avoin päiväkoti Sopeva järjestävät kuukausittain perheille kohtaamishetkeä ja liikuntavuoroa kerran kuukaudessa. Pääsääntöisesti vuorot ovat Monnarilla kuun 1. torstai ja Wilholassa kuun viimeinen perjantai. Muutoksista ilmoitetaan Kurikan liikuntatoimen sometileillä instagramissa ja facebookissa sekä avoin päiväkoti Sopevan omilla sometileillä. Liikuntavuorot ovat klo 9-11 välisenä aikana. Perheiden kohtaamishetket Wilholassa vaihtelevasti myös hieman pidempään. Liikuntavuoro on maksuton. Ei ennakkovarausta.
Monnarilla temppurata, vapaata liikuntaa ja perhekerho